Chêne-Bougeries
Chêne-Bougeries (frankoprovenzalisch []) isch e bolitischi Gmai im Kanton Gämf in dr Schwyz.

Geografi 
Chêne-Bougeries lyt am linke Stade vum Gämfersee. Zue dr Gmai ghere d Quartier Grange-Canal, Malagnou, Le Vallon, La Pommière un Conches, derzue di am Änd vum 20. Johrhundert böute Wohnblockquartier La Gradelle un La Montagne. Dr Bann umfasst 10 % landwirtschaftligi Flechine, 6 % Wald, 71 % Sidligsflechine, 12 % Vercheersflechine un 1 % Gwässerflechine.

Nochbergmaine sin Cologny, Vandœuvres, Chêne-Bourg, Thônex, Veyrier un Gämf.

Gschicht 
Chêne-Bougeries isch zum erschte Mol gnännt wore anne 1270 as Quercus (1801 Chêne-les-Bougeries).

Bevelkerigsentwicklig 
Quälle: Bundesamt für Statistik 2005

De Uusländeraateil isch anne 2011 bi 32,5 % gläge.

Religion 
23,6 % vu dr Yywohner sin anne 2000 reformiert gsi, 35,3 % remisch-katholisch.

Politik 
Bi dr Nationalrotswahle 2011 het s des Ergebnis gee: FDP 31,1 %, CVP 8,6 %, GLP 5,3 %, GP 12,2 %, MCR 7,3 %, SP 14,6 %, SVP 15,2 %, Sunschtigi 5,6 %.

Gmaindspresidänt isch dr Emile Biedermann (Stand 2012).

Sproch 
Bi dr Volkszellig 2000 hän vu dr 9.759 Yywohner 7.631 Franzesisch as Hauptsproch aagee, 481 Dytsch, 250 Italienisch un 1.397 anderi Sproche. 

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

Weblink 

 Offiziälli Websyte vu Chêne-Bougeries

Fueßnote 

Ort (Kanton Gämf)